I motsetning til tett bebygde byer dekket med asfalt og betong, skiller by- og boligområder med nok grøntarealer seg positivt ut med tanke på helse og trivsel, både fysisk og psykisk. For eksempel vil grøntarealer med nok skog gi bedre luftkvalitet, skygge, og kjøligere temperaturer på varme sommerdager, samt begrense støy fra bilveier. Personer som bor i eller i nærheten av grønne områder er mindre stresset, sover bedre, er mer fysisk aktive, og lever lenger.